Rethemnos Live

Εκδήλωση του Λαογραφικού Ομίλου Κρήτης «Νικηφόρος Φωκάς»
2025-06-14 21:00 (Europe/Athens) | Γυμνασιο Ατσιποπουλου, Παναγιάς Ελιές, Αγίας Ζώνης, Ατσιπόπουλο, Ρεθύμνου, 741 50, Ελλάδα
Ο Λαογραφικός Όμιλος Κρήτης «Νικηφόρος Φωκάς», με μεγάλη χαρά, διοργανώνει το Σάββατο 14 Ιουνίου μία εκδήλωση για τη λήξη της μουσικοχορευτικής χρόνιας!
Η εκδήλωση θα πραγματοποιηθεί στον προαύλιο χώρο του Λυκείου Ατσιποπούλου.
Όπως κάθε χρόνο , έτσι και φέτος η είσοδος θα είναι ελεύθερη για όλον τον κόσμο για να γλεντίσουμε, να χορέψουμε και να τραγουδήσουμε μαζί, να γίνουμε μια παρέα!
Το παραδοσιακό γλέντι μας θα πλαισιώσουν μουσικά οι Βαγγέλης Κιμιωνής και Κλέαρχος Μανωλιούδης, οπότε μαζί σας να φέρετε πολύ κέφι και όρεξη!
Θα σας περιμένουμε όλους!
Για τον όμιλο, ο πρόεδρος,
Σταύρος Νικολάου Νικηφόρος
Τηλ : 6983743702

Θερινό Φεστιβάλ Μυλοποτάμου: Τουρνουά Ψυχαγωγικών Παιχνιδιών Στρατηγικής
2025-06-15 11:00 | Πέραμα Μυλοποτάμου, Πέραμα, Πέραμα, Ρεθύμνου, 74052, Greece
Κυριακή 15 Ιουνίου, Σκάκι, Πλατεία Δικαιοσύνης, Πέραμα
Κυριακή 22 Ιουνίου, Ξερή, Πέραμα, καφέ Νταμουλής
Κυριακή 29 Ιουνίου, Μπιρίμπα, Πέραμα, καφέ Revans
Κυριακή 20 Ιουλίου, Πρέφα, Πέραμα, αίθουσα Κ.Α.Π.Η.
11:00
Κάνουμε παρέα και διασκεδάζουμε με παιχνίδια σκέψης & στρατηγικής!
Δωρεάν δηλώσεις συμμετοχής, επιτόπου, τις ημέρες διεξαγωγής των παιχνιδιών.

«Ένα σχολείο για όλους»: Ημερίδα στο Ρέθυμνο για τη Συμπεριληπτική Εκπαίδευση
2025-06-17 08:30 - 13:30 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Την Τρίτη 17 Ιουνίου 2025, στο Σπίτι του Πολιτισμού στο Ρέθυμνο, θα πραγματοποιηθεί ημερίδα με τίτλο: «Ενταξιακή πολιτική της σύγκλισης: Ένα σχολείο για όλους», με στόχο την ενίσχυση της συμπεριληπτικής εκπαίδευσης και της κουλτούρας ένταξης στα σχολεία.
Διοργανώνεται από τη Διεύθυνση Πρωτοβάθμιας Εκπαίδευσης Ρεθύμνου, το ΚΕΔΑΣΥ Ρεθύμνου, και τη Σύμβουλο Ειδικής Αγωγής και Ενταξιακής Εκπαίδευσης, κα Ελένη Γκιργκινούδη.
Η ημερίδα απευθύνεται σε Διευθυντές και Προϊσταμένους σχολικών μονάδων και εστιάζει στην εφαρμογή ενταξιακής πολιτικής, σύμφωνα με τα ευρωπαϊκά πρότυπα.
ΠΡΟΓΡΑΜΜΑ ΗΜΕΡΙΔΑΣ
Τρίτη 17 Ιουνίου 2025 – Σπίτι του Πολιτισμού, Ρέθυμνο
08:30 – 09:00 | Προσέλευση συμμετεχόντων
09:00 – 09:30 | Χαιρετισμοί
Α΄ Συνεδρία: Διοικητικό Πλαίσιο του Συμπεριληπτικού Σχολείου
09:30 – 10:00 | Ομιλία Ιωάννη Μπουσδούνη (ΥΠΑΙΘΑ): «Ανάπτυξη συνεργασιών στο πλαίσιο της Συμπεριληπτικής Εκπαίδευσης»
10:00 – 10:30 | Συζήτηση – Ερωτήσεις
10:30 – 11:00 | Διάλειμμα (Coffee break)
Β΄ Συνεδρία: Ανάπτυξη Ενταξιακής Κουλτούρας – «Ένα σχολείο για όλους»
11:00 – 11:20 | Ελένη Γκιργκινούδη: «Η ανάπτυξη ενταξιακής κουλτούρας μέσω βιωματικών δράσεων, αξιοποιώντας το Θέατρο και τη Μουσική»
11:20 – 11:40 | Μαρία Πετράκη (ΚΕΔΑΣΥ Ρεθύμνου): «Η ΕΔΥ ως παράγοντας πρώιμης διάγνωσης και έγκαιρης παρέμβασης»
11:40 – 12:00 | Ελευθερία Σιμιτζή-Δέλλα: «Στρατηγικές υποστήριξης νηπίων με Ε.Ε.Α στην Προσχολική Εκπαίδευση»
12:00 – 12:20 | Ιάκωβος Μαστρογιάννης: «Παιδαγωγικές δυνατότητες της Παράλληλης Στήριξης στη Φυσική Αγωγή»
12:20 – 13:00 | Συζήτηση – Ερωτήσεις
13:00 – 13:15 | Κλείσιμο – Αποτίμηση
Η ημερίδα στοχεύει στην ανάδειξη καλών πρακτικών και στη στήριξη της μετάβασης προς ένα σχολείο συμπεριληπτικό για όλους τους μαθητές, χωρίς αποκλεισμούς.

Αναβίωση του Κλήδονα στο Σπήλι
2025-06-17 20:00 | Σπήλι Αγίου Βασιλείου, Σπήλι, Ρέθυμνο, Ρεθύμνου, Ελλάδα
Ο Σύλλογος Γυναικών Σπηλίου, με τη στήριξη του Δήμου Αγίου Βασιλείου, σας προσκαλεί στην πρώτη του πολιτιστική εκδήλωση για την αναβίωση του Κλήδονα, στις 17 Ιουνίου και ώρα 8:00 μ.μ στην πλατεία Σπηλίου με στόχο να ξαναζωντανέψουμε όλοι μαζί ένα έθιμο που κρατά από τα βάθη των αιώνων.
Ο Κλήδονας, το παραδοσιακό έθιμο που συνδέεται με τη γιορτή του Άη Γιάννη του Λαμπαδάρη, γεφυρώνει το χθες με το σήμερα, μέσα από φωτιές, τραγούδια, δρώμενα και προφορικές παραδόσεις.
Μέσα από αυτή την εκδήλωση τιμούμε τις ρίζες μας και τις γυναίκες του τόπου μας που κρατούν ζωντανή την πολιτιστική μας ταυτότητα.

Έκθεση φωτογραφίας διοργανώνει η Φωτογραφική Ομάδα από το Στέκι των Καθηγητών Ρεθύμνου
2025-06-18 19:00 - 22:00 | Στέκι Εκπαιδευτικών Ρεθύμνου, Ηλιακάκη 16, Ρέθυμνο, Ρεθύμνου, 74100
Η Φωτογραφική ομάδα από το Στέκι των Καθηγητών Ρεθύμνου παρουσιάζει την έκθεση φωτογραφίας με τίτλο «ΑΝΤΗΧΗΣΕΙΣ ΤΗΣ ΓΗΣ»
Διάρκεια έκθεσης έως 18 Ιουνίου 2025
Ώρες λειτουργίας 19:00 – 22:00
Η έκθεση φωτογραφίας «Αντηχήσεις της Γης» είναι μία οπτική αποτύπωση της μυστικής σχέσης μεταξύ μορφών του γήινου τοπίου και ανθρωπίνων μορφών έκφρασης.
Τα απόκοσμα τοπία, οι σιωπηλοί ναοί, τα ανθρώπινα βλέμματα και τα σχήματα σαν ανθρώπινη έκφραση είτε μουσικής είτε υλικών μορφών δεν είναι παρά αντηχήσεις μιας Γης που αφουγκράζεται την ανθρώπινη ανάγκη προσέγγισης της ομορφιάς και του άπειρου.
Οι εικόνες πορτρέτων, μουσικών σχημάτων, θρησκευτικών ναών και άλλων κατασκευών και αναπαραστάσεων εκφράζουν την εμπειρία του τοπίου που γίνεται δημιουργία.
Κάθε βράχος κάθε δρόμος κάθε ιερός τόπος εμπεριέχει την ανθρώπινη παρουσία διαχρονικά είτε φανερά είτε υπαινικτικά.
Ο θεατής καλείται να ανακαλύψει τη μυστική σχέση μεταξύ φύσης και ανθρώπινης δημιουργίας.
Στέκι Καθηγητών Ρεθύμνου
Οδός Ηλιακάκη 16, Ρέθυμνο (δυτικά του κήπου)
Είσοδος ελεύθερη
Πληροφορίες 697 4924207
Στην έκθεση συμμετέχουν: Γιώργος Μπενάκης, Βασιλική Στέρρου, Δώρα Σπυριδάκη, Ελένη Μοσχονά, Ελισάβετ Μπενάκη, Ιωάννα Κασωτάκη, Κατερίνα Μαυροειδή, Μαρία Μελιδόνη, Νίκος Γλένης, Χαράλαμπος Σκεπετζάκης

Sivritos Re:ACT festival στις 21 & 22 Ιουνίου στο Θρόνος Αμαρίου
2025-06-21 19:00 - 23:55 | Θρόνος Αμαρίου, Θρόνος Αμαρίου, Θρόνος Αμαρίου, Ρεθύμνου, Ελλάδα
Ο Πολιτιστικός Σύλλογος Θρόνους – Κλεισιδίου με χαρά ανακοινώνει τη διοργάνωση του πρώτου φεστιβάλ Syrvritos Re:ACT festival, που θα πραγματοποιηθεί στις 21 και 22 Ιουνίου στο Θρόνος Αμαρίου. Ένα διήμερο πολιτιστικό γεγονός που συνδυάζει παραδοσιακή μουσική, αφήγηση, σύγχρονη τέχνη του δρόμου, παιδικό πρόγραμμα και προβολή κινηματογράφου — για μικρούς και μεγάλους.
Η φετινή διοργάνωση, εμπνευσμένη από την Παγκόσμια Ημέρα Μουσικής, ανοίγει το Σάββατο 21 Ιουνίου με την αφήγηση παραμυθιού «Παραμύθια για τη μουσική! Μετά μουσικής…», και συνεχίζεται με συναυλία παραδοσιακής μουσικής από τους Χάρη Παναγιωτάκη, Χάρη Μπάκα και Έκτορα Κυριάκου.
Την Κυριακή 22 Ιουνίου, η ομάδα Circus Camino παρουσιάζει παράσταση σύγχρονου τσίρκου και ακροβατικών, ενώ η βραδιά κορυφώνεται με την προβολή παιδικής ταινίας από το Nomad Cinema, με την υποστήριξη του Δήμου Αμαρίου.
Το όνομα Re:ACT φέρει μέσα του την έννοια της ενεργοποίησης. Πρόκειται για μια πρόσκληση σε επανασύνδεση: με την παράδοση, με τη φύση, με τον πολιτισμό, αλλά και μεταξύ μας. Σε ένα τόπο με ισχυρό ιστορικό αποτύπωμα —λίγα μόλις χιλιόμετρα από την αρχαία Σύβριτο, μια από τις σημαντικότερες πόλεις της αρχαιότητας στην Κρήτη— το φεστιβάλ φιλοδοξεί να γίνει σημείο συνάντησης και αλληλεγγύης.
Το Syrvritos Re:ACT festival απευθύνεται σε όλους: μικρούς και μεγάλους, κατοίκους και επισκέπτες, ντόπιους και περαστικούς. Σκοπός μας είναι να ριζώσει, να εξελιχθεί και να γίνει δεσμός με τον τόπο, στηρίζοντας την τοπική κοινότητα και την πολιτιστική δημιουργία.
Τοποθεσία: Θρόνος Αμαρίου
Ημερομηνίες: 21 & 22 Ιουνίου 2025
Είσοδος ελεύθερη

Θερινό Φεστιβάλ Μυλοποτάμου: Τουρνουά Ψυχαγωγικών Παιχνιδιών Στρατηγικής
2025-06-22 11:00 | Πέραμα Μυλοποτάμου, Πέραμα, Πέραμα, Ρεθύμνου, 74052, Greece
Κυριακή 22 Ιουνίου, Ξερή, Πέραμα, καφέ Νταμουλής
Κυριακή 29 Ιουνίου, Μπιρίμπα, Πέραμα, καφέ Revans
Κυριακή 20 Ιουλίου, Πρέφα, Πέραμα, αίθουσα Κ.Α.Π.Η.
11:00
Κάνουμε παρέα και διασκεδάζουμε με παιχνίδια σκέψης & στρατηγικής!
Δωρεάν δηλώσεις συμμετοχής, επιτόπου, τις ημέρες διεξαγωγής των παιχνιδιών.

Syrvritos Re:ACT festival στις 21 & 22 Ιουνίου στο Θρόνος Αμαρίου
2025-06-22 18:00 - 23:00 | Θρόνος Αμαρίου, Θρόνος Αμαρίου, Θρόνος Αμαρίου, Ρεθύμνου, Ελλάδα

Διήμερο εκδηλώσεων για τον Μανόλη Αναγνωστάκη στα Ρούστικα
2025-06-23 11:00 - 19:00 | Ρούστικα, Roustika, Ρεθύμνου, 740 58, Greece
Διήμερο εκδηλώσεων θα πραγματοποιηθεί στα Ρούστικα Ρεθύμνου για τον ποιητή Μανόλη Αναγνωστάκη για τα 100 χρόνια από τη γέννηση και τα 20 χρόνια από τον θάνατό του (9 Μαρτίου 1925 – 23 Ιουνίου 2005)!
Αναλυτικά:
ΚΥΡΙΑΚΗ 22 ΙΟΥΝΙΟΥ 2025, ώρα 21:00
Μουσικοποιητική βραδιά αφιερωμένη στον ποιητή Μανόλη Αναγνωστάκη σε επιμέλεια Μαριέλλας Βιτώρου.
ΤΡΑΓΟΥΔΙ: Μαριέλλα Βιτώρου, Σήφης Καυκαλάς
ΑΦΗΓΗΣΗ: Άθως Δανέλλης
ΠΙΑΝΟ: Γιάννης Κιαγιαδάκης
ΜΠΟΥΖΟΥΚΙ – ΤΡΑΓΟΥΔΙ: Τηλέμαχος Αθανασιάδης
ΜΠΑΣΟ: Μιχάλης Αυλωνίτης
ΒΙΟΛΙ: Άρης Συσκάκης
Θα προλογίσει ο Δημήτρης Δασκαλόπουλος, ποιητής, κριτικός, βιβλιογράφος, ιδρυτικό μέλος του Ομίλου Φίλων του ποιητή Μανόλη Αναγνωστάκη.
ΔΙΟΡΓΑΝΩΣΗ: ΔΗΜΟΣ ΡΕΘΥΜΝΗΣ ΣΕ ΣΥΝΕΡΓΑΣΙΑ ΜΕ ΤΟΝ ΠΟΛΙΤΙΣΤΙΚΟ ΣΥΛΛΟΓΟ ΡΟΥΣΤΙΚΩΝ
ΔΕΥΤΕΡΑ 23 ΙΟΥΝΙΟΥ 2025 (επέτειος θανάτου του ποιητή)
Μιλάμε για τον Μανόλη Αναγνωστάκη στο Πνευματικό – Πολιτιστικό Κέντρο και Βιβλιοθήκη Ρουστίκων «Ανέστης και Μανόλης Αναγνωστάκης».
Το Πνευματικό – Πολιτιστικό Κέντρο και Βιβλιοθήκη Ρουστίκων «Ανέστης και Μανόλης Αναγνωστάκης» θα έχει ανοιχτές τις πόρτες του από τις 11:00 π.μ. έως τις 19:00, για οργανωμένες παρουσιάσεις των εκθέσεων «Μανόλης Αναγνωστάκης: Ποιητής και πολίτης» και «Ο Ανέστης και η οικογένεια Αναγνωστάκη», τις οποίες φιλοξενεί.
Οι παρουσιάσεις θα ξεκινούν κάθε ακέραιη ώρα, θα γίνονται από μέλη του Ομίλου Φίλων του ποιητή Μανόλη Αναγνωστάκη και στο τέλος κάθε παρουσίασης το κοινό θα έχει την ευκαιρία να συνομιλήσει για τη ζωή, το έργο, τις ρίζες και την προσφορά του ποιητή με μελετητές και προσωπικούς φίλους του, οι οποίοι θα παρευρίσκονται στα Ρούστικα.
Παρακαλούνται όσοι/ες ενδιαφέρονται για τις παρουσιάσεις να δηλώσουν τη συμμετοχή τους (ώρα, αριθμός ατόμων, τηλέφωνο, διεύθυνση) μέχρι την Τετάρτη 18 Ιουνίου, στην ηλεκτρονική διεύθυνση του Ομίλου anagnostakis.om@gmail.com.
Επειδή ο αριθμός συμμετοχών σε κάθε παρουσίαση είναι περιορισμένος (20) θα τηρηθεί σειρά προτεραιότητας.
ΔΙΟΡΓΑΝΩΣΗ: ΟΜΙΛΟΣ ΦΙΛΩΝ ΤΟΥ ΠΟΙΗΤΗ ΜΑΝΟΛΗ ΑΝΑΓΝΩΣΤΑΚΗ
ΣΥΝΔΙΟΡΓΑΝΩΣΗ: ΠΕΡΙΦΕΡΕΙΑ ΚΡΗΤΗΣ – Π.Ε. ΡΕΘΥΜΝΗΣ
ΧΟΡΗΓΟΙ: PEARL BEACH HOTEL – RUSTAC – VILLAGE LITTLE HOUSE

Αναβίωση του εθίμου του Κλήδονα από το Λύκειο των Ελληνίδων Ρεθύμνου
2025-06-23 21:00 | Πλατεία Μικρασιατών, Πλατεία Μικρασιατών, Ρέθυμνο, Ρεθύμνου, 74100, Ελλάδα
Την Δευτέρα 23 Ιουνίου 2025 και ώρα 21:00 στην Πλατεία Μικρασιατών, το Λύκειο των Ελληνίδων Ρεθύμνης διοργανώνει εκδήλωση αναπαράστασης του πανάρχαιου εθίμου του «Κλήδονα» με την φωτιά, τα ριζικάρικα και το «αμίλητο νερό», ενώ θα πλαισιώσει το έθιμο με τις χορευτικές του ομάδες που θα παρουσιάσουν χορούς από την Κρήτη και τα νησιά μας Τζιά και Λέρο με τις φορεσιές τους και ζωντανή μουσική.
Για τους κρητικούς χορούς θα παίξουν ο Γιώργος Βρανάς, λύρα και ο Γιάννης Μιχάλας, λαούτο, με το σχήμα τους. Για τα νησιώτικα, ο Άρης Συσκάκης θα παίξει βιολί, ο Μιχάλης Κώτης, λαούτο και ο Γιώργος Ζαχαριουδάκης, τσαμπούνα και θαμπιόλια.

Εορταστική εκδήλωση λήξης κατηχητικών σχολείων της Ιεράς Μητροπόλεως Ρεθύμνης και Αυλοποτάμου
2025-06-24 20:30 | «Θεομήτωρ» Κέντρο Κοινωνικής και Πολιτιστικής Διακονίας, Ψυχουντάκη Παντ., Rethymno, Ρεθύμνου, 741 32, Greece
Με σύνθημα «Η ενορία μας, το σπίτι μας», η Ιερά Μητρόπολη Ρεθύμνης και Αυλοποτάμου διοργανώνει εορταστική εκδήλωση για τη λήξη των μαθημάτων των Κατηχητικών Σχολείων για το σχολικό έτος 2024–2025.
Η εκδήλωση θα πραγματοποιηθεί την Τρίτη, 24 Ιουνίου 2025, στις 8:30 μ.μ., στο Κέντρο Πολιτισμικής και Κοινωνικής Διακονίας “Θεομήτωρ”.
Μια όμορφη ευκαιρία για τα παιδιά, τους γονείς και την τοπική κοινότητα να γιορτάσουν το τέλος μιας δημιουργικής χρονιάς, μέσα σε πνεύμα χαράς, πίστης και ενότητας.

Θεατρική παράσταση με θέμα Κλήδονας «Μνήμες του χθες... Εικόνες του αύριο...»
2025-06-25 20:00 | Πέραμα Μυλοποτάμου, Πέραμα, Πέραμα, Ρεθύμνου, 74052, Greece
Θεατρική παράσταση με θέμα Κλήδονας «Μνήμες του χθες… Εικόνες του αύριο…».
Η θεατρική ομάδα του Κ.Α.Π.Η. Δήμου Μυλοποτάμου, αναβιώνει το έθιμο του Κλήδονα.
Πέραμα, Ανοιχτό θέατρο Περάματος
Έναρξη 20:00

Παρουσίαση του βιβλίου της Βάλιας Παπαδάκη - Μακρή «Διδάσκοντας στις λυκειακές τάξεις – Λίγα απ’ όσα έζησα»
2025-06-25 20:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
«Όσα δε μαθαίνεις στα σεμινάρια, τα μαθαίνεις στην τάξη – ή στις σελίδες αυτού του βιβλίου»
Ο Σύνδεσμος Συνταξιούχων καθηγητών Νομού Ρεθύμνου και οι Εκδόσεις Ραδάμανθυς, σας προσκαλούν στην παρουσίαση του βιβλίου της Βάλιας Παπαδάκη-Μακρή «Διδάσκοντας στις λυκειακές τάξεις – Λίγα απ’ όσα έζησα», την Τετάρτη 25 Ιουνίου 2025, στις 8 μ.μ., στο Σπίτι του Πολιτισμού (Ρέθυμνο).
Το βιβλίο θα παρουσιάσουν οι: Δρ. Χάρης Στρατιδάκης, ιστορικός ερευνητής, Γιώργος Μαυροτσουπάκης, φιλόλογος, Μάνος Γοργοράπτης, συγγραφέας και ιστορικός ερευνητής, και η συγγραφέας του βιβλίου.
Συντονίζει η Παναγιώτα Φιλλίπου-Ελευθερόγλου, πρόδρος του Συνδέσμου Συνταξιούχων καθηγητών.
Βιωματικές αφηγήσεις μιας ζωής αφιερωμένης στη δευτεροβάθμια εκπαίδευση.
Μια ζωή στην εκπαιδευτική πράξη. Από τα ορεινά χωριά του Ψηλορείτη μέχρι τα πολύβουα σχολεία των πόλεων, η Βάλια Παπαδάκη – Μακρή αφηγείται με τρυφερότητα, κριτική ματιά και εκπαιδευτική σοφία όσα έζησε μέσα στις λυκειακές τάξεις. Ένα βιβλίο για όσους δίδαξαν, διδάσκουν ή ονειρεύονται να διδάξουν, γεμάτο αλήθεια, προβληματισμό και αγάπη για τον μαθητή και το σχολείο.
Διδάσκοντας στις Λυκειακές Τάξεις – Λίγα απ’ όσα έζησα
Μετά από 42 χρόνια συνεχούς παρουσίας στις λυκειακές αίθουσες, η φιλόλογος Βάλια Παπαδάκη – Μακρή καταθέτει μια ουσιαστική και ειλικρινή μαρτυρία για την εκπαιδευτική πράξη στην ελληνική δευτεροβάθμια εκπαίδευση. Το βιβλίο της δεν αποτελεί μόνο προσωπικό χρονικό, αλλά και παιδαγωγικό σχόλιο, κοινωνική παρατήρηση και πρόσκληση για αναστοχασμό. Μέσα από βιώματα, καθημερινές στιγμές και κρίσεις, θίγονται καίρια ζητήματα: η σχέση μαθητή-εκπαιδευτικού, η αξία της αξιολόγησης, η συνεργασία μεταξύ συναδέλφων, οι εκπαιδευτικές ανισότητες και η δυναμική της έμπνευσης μέσα στην τάξη.
Η αφήγηση ξεκινά από ένα ορεινό χωριό της Κρήτης και διατρέχει δεκαετίες αλλαγών, μεταρρυθμίσεων και αγωνιών της ελληνικής εκπαίδευσης, διατηρώντας πάντοτε το νήμα της ανθρωπιάς, της αυτογνωσίας και της ευθύνης απέναντι στους μαθητές. Ένα βιβλίο που αφορά κάθε εκπαιδευτικό, φοιτητή, γονιό, πολίτη που αγωνιά για το σχολείο και την κοινωνία του αύριο

Εκδήλωση με θέμα: «Ποιος ελέγχει την αλήθεια; Παραπληροφόρηση στα ψηφιακά μέσα»
2025-06-26 18:00 - 20:00 | Φοιτητική Εστία – Πολιτιστικό Κέντρο Ξενία, Ψαρρού 46, Ρέθυμνο, Ρεθύμνου, 74100
Στο πλαίσιο του Ευρωπαϊκού Έργου Erasmus+ KA220-HED με τίτλο SHIELD vs Disinformation, διοργανώνεται την Πέμπτη 26 Ιουνίου 2025, από τις 18:00 έως τις 20:00, στο Φοιτητικό Κέντρο Ξενία στο Ρέθυμνο, προσυνεδριακή εκδήλωση – στρογγυλό τραπέζι με θέμα: «Ποιος ελέγχει την αλήθεια; Παραπληροφόρηση στα ψηφιακά μέσα».
Στην εκδήλωση θα συμμετάσχει ο Καθηγητής του ΕΚΠΑ, κ. Γιώργος Πλειός, ο οποίος θα συζητήσει με εταίρους του έργου SHIELD κρίσιμα ζητήματα που αφορούν τον Γραμματισμό στα Μέσα, τον ρόλο των ψηφιακών τεχνολογιών στην πληροφόρηση, καθώς και τις πολιτικές και κοινωνικές προεκτάσεις του φαινομένου της παραπληροφόρησης στην εποχή των ψηφιακών μέσων.
Συγκεκριμένα, με τον κο Πλειό θα συζητήσουν: ο καθ. Δημήτρης Κοτζίνος από το Cergy University της Γαλλίας, ο καθ. Γιώργος Τερζής από το VUB Πανεπιστήμιο του Βελγίου, η καθ. Ελένη Κατσαρού από το Πανεπιστήμιο Κρήτης και ο Χρήστος Γαβαλάς από την Εταιρεία ΑTC.
Το στρογγυλό τραπέζι θα πραγματοποιηθεί στην ελληνική γλώσσα και η συμμετοχή είναι δωρεάν και ανοικτή στο κοινό.
Η εκδήλωση φιλοδοξεί να ανοίξει έναν ουσιαστικό δημόσιο διάλογο γύρω από την αξιοπιστία της πληροφορίας στην ψηφιακή εποχή, προσεγγίζοντας το φαινόμενο της παραπληροφόρησης πολυπρισματικά: από την πολιτική, την κοινωνιολογική, τη δημοσιογραφική και την εκπαιδευτική οπτική, έως και την τεχνολογική διάσταση των σύγχρονων ψηφιακών μέσων.

Εκδήλωση με θέμα «Η τουλίπα στης Γιούς τον Κάμπο»
2025-06-26 19:30 | Δημαρχείο Σπηλίου, Σπήλι Ρεθύμνου, Σπήλι Ρεθύμνου, Ρεθύμνου, Ελλάδα
Το Εσπερινό Επαγγελματικό Λύκειο Σπηλίου σας προσκαλεί στην εκδήλωση με τίτλο: «Η τουλίπα στης Γιούς τον Κάμπο».
Δημαρχείο Αγίου Βασιλείου – Σπήλι
Πέμπτη 26 Ιουνίου 2025
Ώρα 19:30
Η εκδήλωση είναι αφιερωμένη στο σπάνιο ενδημικό φυτό Tulipa doerfleri, ένα μοναδικό στολίδι της κρητικής φύσης, που χρωματίζει κάθε άνοιξη της Γιούςτον Κάμπο. Η παρουσία του συνδέεται με σημαντικά ζητήματα που αφορούν την προστασία του περιβάλλοντος, τη σχέση της τοπικής κοινωνίας με το φυσικό τοπίο, αλλά και τη σύγχρονη ανάγκη για ισόρροπη ανάπτυξη.
Στο πλαίσιο της παρουσίασης, θα προβληθούν τα αποτελέσματα του φετινού περιβαλλοντικού μας προγράμματος, καθώς και εισηγήσεις μαθητών και εκπαιδευτικών των τομέων Γεωπονίας και Οικονομίας (Τουρισμού) που αναδεικνύουν τον ρόλο του φυτού τόσο ως περιβαλλοντικό κεφάλαιο, όσο και ως δυναμική ευκαιρία για την τοπική ανάπτυξη.
Με εκτίμηση,
Ο Διευθυντής, οι Εκπαιδευτικοί και οι Μαθητές
του Εσπερινού ΕΠΑ.Λ. Σπηλίου

H Σμαράγδα και η ΠΟΛΥ ΚΟΥΛ ομάδα έρχονται στο Ρέθυμνο
2025-06-26 20:30 - 22:30 | Θέατρο Μυθωδία, Θεατρο Μυθωδια - Γερανι Ρεθυμνου, Γεράνι, Ρεθύμνου, Ελλάδα
Μετά από μια σειρά επιτυχημένων εκδηλώσεων στην Αθήνα και την ηπειρωτική χώρα, η ομάδα πίσω από τη σελίδα «Η γεωγραφία είναι πολύ κουλ» κατεβαίνει στην Κρήτη, για μία περιοδεία με βραδιές κουίζ και αυτοσχέδια μαγαζάκια με όλες τις ΠΟΛΥ ΚΟΥΛ εκδόσεις!
Η Σμαράγδα (το Αρχιγεωγραφόπουλο) και η υπόλοιπη ομάδα, φέρνουν το πιο διασκεδαστικό παιχνίδι γνώσεων την Πέμπτη 26 Ιουνίου στη Μυθωδία στο Γεράνι Ρεθύμνου.
Περισσότερες πληροφορίες και εισιτήρια θα βρεις στον παρακάτω σύνδεσμο: ticketservices.gr

Τι είναι το παιχνίδι γνώσεων του ΠΟΛΥ ΚΟΥΛ;
Το παιχνίδι γνώσεων ή αλλιώς game night είναι ένα κουίζ (και όχι μόνο) με παρουσιάστρια τη Σμαράγδα (αυτή από το TikTok), που απευθύνεται σε όλα τα πλάσματα, όλων των ηλικιών (παιδιά με τη συνοδεία ενηλίκων, εφηβάκια, φοιτητές και ενήλικες)! Μόνος ή με την παρέα σου, κάθισε αναπαυτικά, δοκίμασε τις γνώσεις σου και γνώρισε ανθρώπους με την ίδια αγάπη για εξερεύνηση. Οι ερωτήσεις είναι αναπάντεχες, η διάθεση στα ύψη και πριν το καταλάβεις έχουν περάσει 3 ώρες γεμάτες γεωγραφικά φακτς και πολύ γέλιο!
Δεν χρειάζεται να έχεις καμία γνώση γεωγραφίας για να περάσεις καλά στην εκδήλωση, μόνο όρεξη για να μάθεις πράγματα! Αν βέβαια έχεις και τις γνώσεις, σε περιμένουν μοναδικά δώρα και πολύ χειροκρότημα (φόρα τα καλά σου γιατί θα ανέβεις στη σκηνή)
Σχετικά με το ΠΟΛΥ ΚΟΥΛ: Το ΠΟΛΥ ΚΟΥΛ είναι μια μικρή ερευνητική και συγγραφική ομάδα με πάθος για τη δημιουργία και τη διάδοση ωφέλιμου περιεχομένου για όλες τις ηλικίες. Στόχος της ομάδας είναι είναι να βρίσκει συνεχώς τρόπους να ενεργοποιεί την περιέργεια που όλοι είχαμε ως παιδιά, η οποία συχνά «τσακίζεται» κάπου στην πορεία προς την ενηλικίωση, μαζί με την αγάπη για εξερεύνηση και γνώση.

Έκθεση φωτογραφίας στο Δημοτικό Κήπο από τα Μαθήματα Φωτογραφίας Ρεθύμνου
2025-06-30 - 2025-07-01 | Δημοτικός Κήπος Ρεθύμνου, Rethymnon Municipal Garden, ΡΕΘΥΜΝΟ, Ρεθύμνης, 74132, Greece
Έκθεση φωτογραφίας στη Βόρεια πλευρά του Δημοτικού κήπου από τα Μαθήματα Φωτογραφίας Ρεθύμνου με τον τίτλο LANDSCAPE +
Η έκθεση θα έχει διάρκεια από 22 Μαΐου μέχρι 30/6/2025.
Την επιμέλεια έχει ο Μανώλης Καραταράκης που στο σημείωμα για την έκθεση αναφέρει:
«Από τα σπήλαια της προϊστορίας έως τις τοπιογραφικές αποτυπώσεις των ρομαντικών, το τοπίο υπήρξε διαχρονικά καθρέφτης της σχέσης του ανθρώπου με τον κόσμο. Άλλοτε τόπος ασφάλειας, άλλοτε πεδίο σύγκρουσης, και συχνά ιδεατό κατασκεύασμα που καλείται να διαφυλαχθεί ή να εξιδανικευθεί. Στην ιστορία της τέχνης, το τοπίο δεν υπήρξε ποτέ ουδέτερο· πάντοτε έφερε τη σφραγίδα μιας εποχής, ενός βλέμματος, μιας στάσης απέναντι στη φύση και την κοινωνία.
Στη σύγχρονη συγκυρία — εν μέσω υπερπληροφόρησης, περιβαλλοντικής ανησυχίας και πολιτικής κόπωσης — τίθεται εκ νέου το ερώτημα: τι συνιστά σήμερα ένα «τοπίο»; Τι συμπεριλαμβάνει και τι αποκλείει; Πώς το ορίζουμε και τι μας ζητά να δούμε;
Η έκθεση LANDSCAPE + προέκυψε από την ανάγκη να εξεταστεί το τοπίο όχι μόνο ως χώρος, αλλά και ως έννοια υπό διαπραγμάτευση.
Πρόκειται για μια ομαδική φωτογραφική έκθεση όπου οι δημιουργοί εργάστηκαν με πλήρη καλλιτεχνική αυτονομία, διατηρώντας ο καθένας το προσωπικό του ύφος, τη δική του θεματική εστίαση και αισθητική γλώσσα. Το αποτέλεσμα είναι ένα σύνθετο, πολυφωνικό σύνολο, το οποίο ενώνει τις επιμέρους προσεγγίσεις σε μια κοινή αναζήτηση: να ιδωθεί το τοπίο υπό νέο πρίσμα.
Κοινό χαρακτηριστικό όλων των έργων είναι η παρουσία ενός πρόσθετου στοιχείου – το “+”. Ενός ευρήματος, μιας παρέμβασης, ενός σημείου ρήξης ή ανατροπής. Πρόκειται για το στοιχείο εκείνο που διαταράσσει την προσδοκία, επανενεργοποιεί το βλέμμα, και επαναπλαισιώνει τη σχέση μας με τον απεικονιζόμενο χώρο. Το “+” λειτουργεί ως αφορμή ερμηνείας, ως πρόκληση σκέψης, ως ενδεχόμενο πράξης.
Το τοπίο δεν είναι πλέον παθητικό φόντο· γίνεται ενεργός φορέας νοήματος. Η επιλογή των έργων βασίστηκε ακριβώς σε αυτή τη δυναμική: εικόνες που δεν αρκούνται στην αναπαράσταση, αλλά κινητοποιούν τον θεατή, τον ωθούν να αμφισβητήσει, να μετακινηθεί — εσωτερικά και ιδεολογικά. Κάθε εικόνα αποτελεί ένα κάλεσμα. Να παρατηρήσουμε βαθύτερα. Να παραμείνουμε λίγο περισσότερο. Να προσεγγίσουμε το τοπίο όχι ως τετελεσμένο γεγονός, αλλά ως ανοικτό ερώτημα.
Στην έκθεση συμμετέχουν οι:
Αλεξάνδρα Manston, Αννή Στεφανάκη, Βούλα Φιλιππάκη, Δέσποινα Ζωγραφάκη, Δέσποινα Μαλλιαρού, Δήμητρα Ζάκκα, Ειρήνη Καυκαλάκη, Ελβίρα Τάτση, Ελένη Αποστολάκη, Ελένη Περπιράκη, Ελένη Ψυχή, Ιζαμπέλλα Παπαδάκη, Ιωάννα Καλούδη, Ιωάννα Χάσικου, Ιωάννα Χόμπη, Κατερίνα Μαραβελάκη, Λίνα Αγγέλη, Λίτσα Μουρτζανού, Μανούσος Σαριδάκης, Μανώλης Λιουδάκης, Μαρία Ανδρουλιδάκη, Μαρία Μακρυδάκη, Μαριαλένα Πανταζίδου, Μελίντα Χρηστέλλη, Μυρσίνη Γαλλιού, Ξανθή Ψυχογυιού, Παναγιώτης Μερτζιάνης, Παντελής Αλεβυζάκης, Σοφία Φινδριλή, Φωτεινή Κουγλέρη, Χρυσούλα Δημητρακάκη.

Τελετή αποκαλυπτηρίων αγάλματος του Λεωνίδα Κλάδου στα Πλατάνια Αμαρίου
2025-06-30 20:00 - 23:30 | Πλατάνια Αμαρίου, Πλατάνια Αμαρίου, Πλατάνια Αμαρίου, Ρεθύμνου, Ελλάδα
Με βαθιά συγκίνηση, ο Δήμος Αμαρίου σας προσκαλεί στα αποκαλυπτήρια του αγάλματος του σπουδαίου λυράρη Λεωνίδα Κλάδου, στη γενέτειρά του τα Πλατάνια.
Δευτέρα 30 Ιουνίου 2025
Πρόγραμμα Εκδήλωσης:
– 20:00 Επιμνημόσυνη Δέηση
– 20:15 Αποκαλυπτήρια
– 20:20 Χαιρετισμοί – Ομιλίες
– 21:00 Συναυλία από τον Παγκρήτιο Σύλλογο Καλλιτεχνών Κρητικής Μουσικής
Συμμετέχουν Καλλιτέχνες:
ΛΥΡΑ: Αλεξάκης Μανώλης, Κακουδάκης Κώστας, Βερδινάκης Κώστας
ΛΑΟΥΤΟ – ΤΡΑΓΟΥΔΙ: Κρασαδάκης Παντελής, Σκουλάς Δημήτρης, Πετράκης Μιχάλης, Σαββάκης Ηλίας
ΛΑΟΥΤΟ: Σταυρακάκης Γιώργος
ΚΙΘΑΡΑ: Σαμαράκης Στέλιος
ΜΠΑΣΟ: Ρενιέρης Νίκος
Διοργάνωση: Δήμος Αμαρίου – Με την υποστήριξη του Πολιτιστικού Συλλόγου Πλατανίων
Ελάτε να τιμήσουμε όλοι μαζί έναν μεγάλο δημιουργό της Κρητικής παράδοσης με μια βραδιά γεμάτη συγκίνηση και μουσική!

Γιορτή Κρητικής Διατροφής 2025 στο Ρέθυμνο (1/7)
2025-07-01 19:00 - 23:30 | Δημοτικός Κήπος Ρεθύμνου, Rethymnon Municipal Garden, ΡΕΘΥΜΝΟ, Ρεθύμνης, 74132, Greece
Ο Δήμος Ρεθύμνου, η Περιφερειακή Ενότητα Pεθύμνης και το Επιμελητήριο Ρεθύμνης κάθε χρόνο πραγματοποιεί ένα από τα παλαιότερα πολιτιστικά του δρώμενα, το «Φεστιβάλ Κρητικής Διατροφής». Το Φεστιβάλ είναι σαφώς προσανατολισμένο στην προώθηση των βραβευμένων κρητικών προϊόντων, και κυρίως του τοπικού κρασιού.
Η Κρητική Διατροφή χαρακτηρίζεται ως η πλέον υγιεινή, εφόσον βασίζεται στα φρέσκα φρούτα, τα λαχανικά και τα όσπρια, καθώς και τα φρέσκα ψάρια και τα γαλακτοκομικά προϊόντα. Το Φεστιβάλ, το οποίο διοργανώνεται κάθε Ιούλιο, προσφέρει μια εβδομάδα γεμάτη γεύσεις, χρώματα και μουσική και παρουσιάζει υψηλής ποιότητας κρητικά προϊόντα.
Κατά τη διάρκεια των εκδηλώσεων προσφέρονται:

Έκθεση Κρητικών Προϊόντων
Σεμινάρια τροφίμων και οίνου όπου οι επισκέπτες μπορούν να ενημερωθούν από ειδικούς για τις μεθόδους παραγωγής, τα χαρακτηριστικά τους, τα υψηλά πρότυπα ποιότητας και τα οφέλη για την υγεία τους
Ειδικά μενού που προσφέρονται από εστιατόρια και ξενοδοχεία με πρώτες ύλες ντόπια προϊόντα
Πληθώρα πολιτιστικών εκδηλώσεων με τη συμμετοχή γνωστών ντόπιων καλλιτεχνών καθώς και καλλιτεχνών από την υπόλοιπη Ελλάδα.

Το πρόγραμμα της ημέρας:
19:15 – 20:30:
– “Από το ατομικό στο ομαδικό” – Εικαστικό εργαστήρι με την Φλώρα Ασουμανάκη και την Μαρία Τσουκνάκη. Διήμερο πρόγραμμα: Πρώτη ημέρα: Τα παιδιά δημιουργούν ατομικά έργα με φυσικά υλικά, εμπνευσμένα από την κρητική φύση και διατροφή, ολοκληρώνοντας με μια υπαίθρια έκθεση στον χώρο του κήπου. Για παιδιά Δημοτικού
– “Πέσε Πίτα να σε Φάω” με τον ‘Αλκη Πασχαλίδη. Μύθοι και ιστορίες αληθινές ήχοι, τραγούδια και μουσικές για φαγητά σωστά και τροφές που να τις τρως συνέχεια θες. Ακολουθεί δημιουργικό εργαστήριο. Για παιδιά από 4 ως 7 ετών
20:45 -21:15: Ιστορικός Όμιλος “ΒΡΑΚΟΦΟΡΩΝ” Κρήτης με το συγκρότημα του Ζαχαρία Σπυριδάκη
21:30: “Κύκλος” – Ταξίδι στην παράδοση με κορυφαίους μουσικούς
Το μουσικό πρόγραμμα που παρουσιάζει το σχήμα “Κύκλος” είναι ένα ταξίδι στην πλούσια και ποικιλόμορφη μουσική παράδοση ολόκληρης της Ελλάδας. Το πρόγραμμα περιλαμβάνει μια ευρεία γκάμα από τραγούδια και σκοπούς που αντλούν έμπνευση από κάθε γωνιά της χώρας. Το σχήμα αποτελείται από εξαιρετικά ταλαντούχους μουσικούς που ενώνουν τις δυνάμεις τους, φέρνοντας στο προσκήνιο τη μαγεία της μουσικής της Ελλάδας μέσα από πλούσιες και συναρπαστικές ενορχηστρώσεις.
Τα ονόματα που απαρτίζουν το σχήμα ΚΥΚΛΟΣ :
Σπυριδάκης Ζαχαρίας – Λύρα / Τραγούδι
Γάτση Αυγερινή – φωνή / ακορντεόν / νέι
Πουλιανάκης Κώστας – Όργανα : Κρουστά
Μιναχείλης Γιώργος – Κανονάκι
Παραουλάκης Νίκος – Νέι/ασκομαντούρα /φλάουτα / φλογέρες
Αβυσσινός Κώστας – Φωνή / λαούτο /μαντολίνο / μπουλγαρί
Μελαμπιανάκης Γιάννης: Μπουζούκι, φωνή, ούτι
Εισιτήρια

1 & 3 Ιουλίου : Είσοδος Δωρεάν
5€ για τους επισκέπτες από 12 ετών και πάνω.
Δωρεάν είσοδος για παιδιά έως 12 ετων.
Δωρεάν είσοδος για τα άτομα ΑμεΑ και έναν συνοδό, με την επίδειξη ειδικής κάρτας

Γιορτή Κρητικής Διατροφής 2025 στο Ρέθυμνο (2/7)
2025-07-02 19:00 - 23:30 | Δημοτικός Κήπος Ρεθύμνου, Rethymnon Municipal Garden, ΡΕΘΥΜΝΟ, Ρεθύμνης, 74132, Greece
Ο Δήμος Ρεθύμνου, η Περιφερειακή Ενότητα Pεθύμνης και το Επιμελητήριο Ρεθύμνης κάθε χρόνο πραγματοποιεί ένα από τα παλαιότερα πολιτιστικά του δρώμενα, το «Φεστιβάλ Κρητικής Διατροφής». Το Φεστιβάλ είναι σαφώς προσανατολισμένο στην προώθηση των βραβευμένων κρητικών προϊόντων, και κυρίως του τοπικού κρασιού.
Η Κρητική Διατροφή χαρακτηρίζεται ως η πλέον υγιεινή, εφόσον βασίζεται στα φρέσκα φρούτα, τα λαχανικά και τα όσπρια, καθώς και τα φρέσκα ψάρια και τα γαλακτοκομικά προϊόντα. Το Φεστιβάλ, το οποίο διοργανώνεται κάθε Ιούλιο, προσφέρει μια εβδομάδα γεμάτη γεύσεις, χρώματα και μουσική και παρουσιάζει υψηλής ποιότητας κρητικά προϊόντα.
Κατά τη διάρκεια των εκδηλώσεων προσφέρονται:

Έκθεση Κρητικών Προϊόντων
Σεμινάρια τροφίμων και οίνου όπου οι επισκέπτες μπορούν να ενημερωθούν από ειδικούς για τις μεθόδους παραγωγής, τα χαρακτηριστικά τους, τα υψηλά πρότυπα ποιότητας και τα οφέλη για την υγεία τους
Ειδικά μενού που προσφέρονται από εστιατόρια και ξενοδοχεία με πρώτες ύλες ντόπια προϊόντα
Πληθώρα πολιτιστικών εκδηλώσεων με τη συμμετοχή γνωστών ντόπιων καλλιτεχνών καθώς και καλλιτεχνών από την υπόλοιπη Ελλάδα.

19:15 – 20:30:
– “Τυμπανία” – Μουσικό παραμύθι του Άλκη Πασχαλίδη. Το μουσικό παραμύθι “Τυμπανία” παρουσιάζεται ζωντανά από το συγκρότημα Μπαμπαροκάδες «Τρία παιδιά ξεκινούν για μια άγνωστη χώρα, όπου όλοι οι άνθρωποι παίζουν τύμπανα στους δρόμους. Μα πάντα κάτι τους χαλάει τα σχέδια…. Τϊ λετε;;; Θα τα καταφέρουν να φτάσουν εκεί και να παίξουν μαζί με όλους τους άλλους;;;;» Η ιστορία ξετυλίγεται από την αφήγηση των μουσικών εμψυχωτών που παίζουν ντραμς, τσέλο, κιθάρα, φλάουτο, πολλά μικρά τύμπανα και τραγουδούν τα τραγούδια της παράστασης. Για παιδιά από 5 ετών
20:45 -21:15: Λαογραφικός Όμιλος “ΧΟΡΟΚΡΗΤΕΣ” με το συγκρότημα του Βασίλη Μακεδάκη.
Βασίλης Μακεδάκης : Λύρα Τραγούδι
Αντρέας Δερμιτζάκης : Λαούτο Τραγούδι
Μάρκος Γεωργακάκης : Κιθάρα
Δημήτρης Σηφάκης : Μπάσο
Νικηφόρος Βολανάκης : Μαντολίνο – Πνευστά
21:30: Νησιώτικα – Σμυρναίικα και Δημοτικά τραγούδια με τον Σπύρο Πολυκανδριώτη.
Το μουσικό σχήμα του ΣΠΥΡΟΥ ΠΟΛΥΚΑΝΔΡΙΩΤΗ μαζί με την επταμελή (7) ορχήστρα του, έχοντας οικογενειακές μνήμες και καταβολές έχει ασχοληθεί σοβαρά με την ανάδειξη του παραδοσιακού ρεμπέτικου και σμυρναίϊκου τραγουδιού. Η ενδελεχής έρευνα σε ιστορικές πηγές τεκμερίωσε αυτο που πάντα πιστεύαμε, τη μαγεία της Βυζαντινής Μουσικής, η οποία ταξίδεψε μέσα στους αιώνες αναλλοίωτη. Ο Ελληνισμός της διασποράς μέσα απο τα ταξιδέματα του στον Καύκασο – Μ. Ασία κ.λ.π. κατόρθωσε να περάσει (μέχρι τις μέρες μας) αυτό τον πλούτο.
Εισιτήρια

1 & 3 Ιουλίου : Είσοδος Δωρεάν
5€ για τους επισκέπτες από 12 ετών και πάνω.
Δωρεάν είσοδος για παιδιά έως 12 ετων.
Δωρεάν είσοδος για τα άτομα ΑμεΑ και έναν συνοδό, με την επίδειξη ειδικής κάρτας

Γιορτή Κρητικής Διατροφής 2025 στο Ρέθυμνο (3/7)
2025-07-03 19:00 - 23:30 | Δημοτικός Κήπος Ρεθύμνου, Rethymnon Municipal Garden, ΡΕΘΥΜΝΟ, Ρεθύμνης, 74132, Greece
Ο Δήμος Ρεθύμνου, η Περιφερειακή Ενότητα Pεθύμνης και το Επιμελητήριο Ρεθύμνης κάθε χρόνο πραγματοποιεί ένα από τα παλαιότερα πολιτιστικά του δρώμενα, το «Φεστιβάλ Κρητικής Διατροφής». Το Φεστιβάλ είναι σαφώς προσανατολισμένο στην προώθηση των βραβευμένων κρητικών προϊόντων, και κυρίως του τοπικού κρασιού.
Η Κρητική Διατροφή χαρακτηρίζεται ως η πλέον υγιεινή, εφόσον βασίζεται στα φρέσκα φρούτα, τα λαχανικά και τα όσπρια, καθώς και τα φρέσκα ψάρια και τα γαλακτοκομικά προϊόντα. Το Φεστιβάλ, το οποίο διοργανώνεται κάθε Ιούλιο, προσφέρει μια εβδομάδα γεμάτη γεύσεις, χρώματα και μουσική και παρουσιάζει υψηλής ποιότητας κρητικά προϊόντα.
Κατά τη διάρκεια των εκδηλώσεων προσφέρονται:

Έκθεση Κρητικών Προϊόντων
Σεμινάρια τροφίμων και οίνου όπου οι επισκέπτες μπορούν να ενημερωθούν από ειδικούς για τις μεθόδους παραγωγής, τα χαρακτηριστικά τους, τα υψηλά πρότυπα ποιότητας και τα οφέλη για την υγεία τους
Ειδικά μενού που προσφέρονται από εστιατόρια και ξενοδοχεία με πρώτες ύλες ντόπια προϊόντα
Πληθώρα πολιτιστικών εκδηλώσεων με τη συμμετοχή γνωστών ντόπιων καλλιτεχνών καθώς και καλλιτεχνών από την υπόλοιπη Ελλάδα.

19:15 – 20:30:
– “Ζυμώνω τον Κόσμο!” Παιδαγωγική Ομάδα Μαραμπού με την Βεατρίκη Τζιρτζιλάκη. Ελεύθερο αισθητηριακό παιχνίδι με φυσικά ζυμάρια και υλικά από την κρητική κουζίνα και τη φύση. Παιδιά και γονείς θα ανακατεύουν, πλάθουν και παίζουν με αρωματικά ζυμάρια φτιαγμένα από αλεύρι, ελαιόλαδο και βότανα της Κρήτης. Εικαστικό εργαστήρι για βρέφη και νήπια.
– “Παραμύθια στο Πιάτο” με την Αμάντα Γεραρχάκη και τον Μιχάλη Βόλακα. Παράσταση αφήγησης με ζωντανή μουσική . Παραμύθια που μοσχοβολούν και θα μας ταξιδέψουν σε διάφορα μέρη του κόσμου. Θα ακολουθήσει εικαστικό εργαστήριο. Για παιδιά Δημοτικού
20:45 -21:15: Λαογραφικός Όμιλος “ΤΖΑΝΙΔΑΚΗ” με το συγκρότημα του Ηλία Γιαλιτάκη
21:30: Παύλος Μελής Καλλιτσουνάκης και Βαλεντίνα Αναστασοπούλου Κρητική – Λαϊκή Ορχήστρα “Ήτανε Μια Φορά Ρόζα..”
Η συναυλία του Παύλου Μελή Καλλιτσουνάκη και της Κρητικής – Λαϊκής του ορχήστρας, είναι αφιερωμένη σε δύο μεγάλους και αγαπημένους Έλληνες τραγουδιστές: στον Νίκο Ξυλούρη και στον Δημήτρη Μητροπάνο
Ο Παύλος Μελής Καλλιτσουνάκης και η Βαλεντίνα Αναστασοπούλου ενώνουν τις φωνές τους για να τραγουδήσουν αγαπημένα και εμβληματικά τραγούδια των δύο τραγουδιστών, όπως τα: “Ήτανε Μια Φορά” “Ρόζα” “Σ’ Αναζητώ Στη Σαλονίκη” “Έρωτας Αρχάγγελος” “Χίλια Μύρια Κύματα” “Ανυφαντού” και άλλα διαχρονικά τραγούδια μεγάλων Ελλήνων συνθετών όπως οι Σταύρος Ξαρχάκος, Γιάννης Μαρκόπουλος, Χρήστος Λεοντής, Λίνος Κόκοτος, Μάριος Τόκας, Θάνος Μικρούτσικος και άλλους και από μεγάλα έργα όπως το “Το Μεγάλο Μας Τσίρκο” “Ερωτόκριτος” “Στου Αιώνα Την Παράγκα” και άλλα
Μια συναυλία – σταθμός για όσους αγαπάνε το αυθεντικό λαϊκό, κρητικό και έντεχνο ελληνικό τραγούδι και τους αγαπημένους Έλληνες τραγουδιστές Νίκο Ξυλούρη και Δημήτρη Μητροπάνο, για να αναπολήσουμε, να συγκινηθούμε, να μάθουμε ξανά και να τραγουδήσουμε όπως «ήτανε μια φορά»…
Η ορχήστρα:
Παύλος Μελής Καλλιτσουνάκης: Τραγούδι, λαούτο, κιθάρα
Βαλεντίνα Αναστασοπούλου: Τραγούδι, κιθάρα
Λύρα: Χαράλαμπος Βουλγαράκης
Λαούτο, μπουζούκι: Στέλιος Ηλιάκης
Ασκομπαντούρα, πνευστά: Νικηφόρος Βολανάκης
Πλήκτρα, μπάσο: Αντώνης Μποτονάκης
Νταούλι, Κρουστά, drums: Γιάννης Ζολώτας
Μουσική και καλλιτεχνική επιμέλεια: Παύλος Μελής Καλλιτσουνάκης
Εισιτήρια

1 & 3 Ιουλίου : Είσοδος Δωρεάν
5€ για τους επισκέπτες από 12 ετών και πάνω.
Δωρεάν είσοδος για παιδιά έως 12 ετων.
Δωρεάν είσοδος για τα άτομα ΑμεΑ και έναν συνοδό, με την επίδειξη ειδικής κάρτας

Γιορτή Κρητικής Διατροφής 2025 στο Ρέθυμνο (4/7)
2025-07-04 19:00 - 23:30 | Δημοτικός Κήπος Ρεθύμνου, Rethymnon Municipal Garden, ΡΕΘΥΜΝΟ, Ρεθύμνης, 74132, Greece
Ο Δήμος Ρεθύμνου, η Περιφερειακή Ενότητα Pεθύμνης και το Επιμελητήριο Ρεθύμνης κάθε χρόνο πραγματοποιεί ένα από τα παλαιότερα πολιτιστικά του δρώμενα, το «Φεστιβάλ Κρητικής Διατροφής». Το Φεστιβάλ είναι σαφώς προσανατολισμένο στην προώθηση των βραβευμένων κρητικών προϊόντων, και κυρίως του τοπικού κρασιού.
Η Κρητική Διατροφή χαρακτηρίζεται ως η πλέον υγιεινή, εφόσον βασίζεται στα φρέσκα φρούτα, τα λαχανικά και τα όσπρια, καθώς και τα φρέσκα ψάρια και τα γαλακτοκομικά προϊόντα. Το Φεστιβάλ, το οποίο διοργανώνεται κάθε Ιούλιο, προσφέρει μια εβδομάδα γεμάτη γεύσεις, χρώματα και μουσική και παρουσιάζει υψηλής ποιότητας κρητικά προϊόντα.
Κατά τη διάρκεια των εκδηλώσεων προσφέρονται:

Έκθεση Κρητικών Προϊόντων
Σεμινάρια τροφίμων και οίνου όπου οι επισκέπτες μπορούν να ενημερωθούν από ειδικούς για τις μεθόδους παραγωγής, τα χαρακτηριστικά τους, τα υψηλά πρότυπα ποιότητας και τα οφέλη για την υγεία τους
Ειδικά μενού που προσφέρονται από εστιατόρια και ξενοδοχεία με πρώτες ύλες ντόπια προϊόντα
Πληθώρα πολιτιστικών εκδηλώσεων με τη συμμετοχή γνωστών ντόπιων καλλιτεχνών καθώς και καλλιτεχνών από την υπόλοιπη Ελλάδα.

19:15 – 20:30:
– “Άνθρωπος που Φύτευε Δέντρα” με την Κωνσταντίνα Γιασεμίδου.
Βιωματικό θεατροπαιδαγωγικό πρόγραμμα για την σύνδεση του ανθρώπου με τη φύση. Με αφορμή το ομότιτλο διήγημα του Jean Giono, ανάμεσα στο δικό μας φυσικό περιβάλλον, μέσα από το παιχνίδι θα αναζητήσουμε τα σημαντικά στοιχεία που θα θέλαμε να σώσουμε και θα ανακαλύψουμε τις δικές μας ιδιαίτερες δυνάμεις. Μέσα από το θεατρικό παιχνίδι και τεχνικές από άλλες τέχνες, θα βιώσουμε τον Κήπο αλλιώς! Φυσικά υλικά, ήχοι, αισθήσεις, εξερεύνηση και δημιουργικότητα τα εργαλεία μας για να συνδεθούμε και να αγαπήσουμε τον τόπο που ζούμε. Για παιδιά από 8 ως 14 ετών.
– “Της γης γεννήματα” με την Μαρία Τσουκνάκη.
Αφήγηση μύθων από την μυθολογία που μιλούν για την δημιουργική και ζωογόνο δύναμη της γης. Ακολουθεί εικαστικό εργαστήριο : Φτιάχνουμε την δική μας γη με χρώματα και διάφορα υλικά. Για παιδιά από 4 ως 8 ετών.
20:45 -21:15: Παραδοσιακός Σύλλογος “ΑΚΡΗΤΕΣ” με το συγκρότημα του Νίκου Λαγουδάκη (Νίκος Λαγουδάκης: Λύρα, Στέλιος Τζουγανάκης: Λαούτο, Λάμπρος Σηφακάκης: Κιθάρα, Δημήτρης Σηφάκης: Μπάσο, Γιώργης Φανταουτσάκης: Νταούλι)
21:30: Στον ρυθμό των Βαλκανικών ήχων με το μουσικό σχήμα “GreCanto”.
Οι GreCanto σας προσκαλούν σε μια μαγευτική καλοκαιρινή βραδιά γεμάτη μελωδίες από τα Βαλκάνια, όπου η δύναμη της μουσικής ενώνει λαούς και πολιτισμούς. Από το μεθυστικό “Ederlezi” έως το εκρηκτικό “Raiko” η συναυλία θα παρασύρει το κοινό σε ένα μουσικό ταξίδι, συνδυάζοντας αυθεντικές παραδοσιακές βαλκανικές μελωδίες με σύγχρονες ερμηνείες, γεμάτες συναίσθημα. Ένα δυναμικό μουσικό σύνολο, με ακορντεόν, κιθάρα, κρουστά, μπάσο, βιολί και δύο εκφραστικές φωνές θα ζωντανέψει μελωδίες που μαγεύουν και συναρπάζουν σε μια γιορτή βαλκανικής μουσικής, γεμάτη ρυθμό, δυναμισμό και ψυχή.
Συμμετέχουν:
Μαριέλλα Βιτώρου: φωνή
Σπύρος Ξενιτόπουλος: φωνή, ακορντεόν
Μιχάλης Αυλωνίτης: μπάσο
Βασίλης Μπαλογιάννης: κλαρίνο
Ανδρέας Σταμούλης: κιθάρα
Άρης Συσκάκης: βιολί
Παναγιώτης Σφακιανάκης: κρουστά
Εισιτήρια

1 & 3 Ιουλίου : Είσοδος Δωρεάν
5€ για τους επισκέπτες από 12 ετών και πάνω.
Δωρεάν είσοδος για παιδιά έως 12 ετων.
Δωρεάν είσοδος για τα άτομα ΑμεΑ και έναν συνοδό, με την επίδειξη ειδικής κάρτας

100 Χρόνια Δημοτικός Κήπος Ρεθύμνου: Εγκαίνια έκθεσης παλαιών φωτογραφιών Δημοτικού Κήπου
2025-07-04 19:15 - 20:30 | Δημοτικός Κήπος Ρεθύμνου, Rethymnon Municipal Garden, ΡΕΘΥΜΝΟ, Ρεθύμνης, 74132, Greece
Με ένα πλούσιο πρόγραμμα εκδηλώσεων ο Δήμος Ρεθύμνης πρόκειται να εορτάσει φέτος τα 100 χρόνια λειτουργίας του Δημοτικού Κήπου της πόλης.
Σημαντικό αξιοθέατο και τόπος αναψυχής, όαση πρασίνου με σπάνια είδη φυτών αλλά και χώρος διοργάνωσης σημαντικών εκδηλώσεων, ο Δημοτικός Κήπος σχετίζεται απολύτως με την ιστορική διαδρομή της πόλης τον τελευταίο αιώνα.
Η πολυδιάστατη σημασία της λειτουργίας του Δημοτικού Κήπου θα αναδειχθεί μέσα από σειρά θεματικών πολιτιστικών εκδηλώσεων και μια εσπερίδα ανάδειξης της 100χρονης ιστορίας του. Παράλληλα δε, θα αναδειχθεί όλη η ιστορική διαδρομή που σχετίζεται με την προσπάθεια των Ρεθυμνίων να αποκτήσουν ένα δημοτικό κήπο που κατέληξε στο 1925 με τα θυρανοίξια του σημερινού μοναδικού μνημείου της πόλης μας
ΠΑΡΑΣΚΕΥΗ 4 ΙΟΥΛΙΟΥ 2025
Εγκαίνια Έκθεσης Παλαιών Φωτογραφιών Δημοτικού Κήπου
Ώρα 19:15 Βόρεια Πλευρά επί της Λεωφόρου Ηγ. Γαβριήλ.
Διάρκεια Έκθεσης: Έως 31 Οκτωβρίου 2025.
ΔΙΟΡΓΑΝΩΣΗ: ΔΗΜΟΣ ΡΕΘΥΜΝΗΣ
ΣΥΝΔΙΟΡΓΑΝΩΣΗ: ΠΕΡΙΦΕΡΕΙΑ ΚΡΗΤΗΣ – ΠΕΡΙΦΕΡΕΙΑΚΗ ΕΝΟΤΗΤΑ ΡΕΘΥΜΝΟΥ

«Αγιοκυριακάτικες εκδηλώσεις 2025» στο Χώνος Μυλοποτάμου
2025-07-04 21:30 - 23:30 | Χώνος, Leoforos Emmanouil Kefalogianni, Rethymno, Ρεθύμνου, 741 50, Greece
«Αγιοκυριακάτικες εκδηλώσεις 2025 στο Χώνος Μυλοποτάμου – Παρασκευή 4 Ιουλίου.
Μια αυθεντική Κρητική βραδιά μας περιμένει στο Χώνος την Παρασκευή 4 Ιουλίου, με τον Κώστα & Γιώργο Σαριδάκη και το συγκρότημά τους.
Η λύρα του Κωστή Σαριδάκη θα ηχήσει δυνατά, ξεσηκώνοντας καρδιές και στήνοντας ένα γνήσιο, αυθεντικό κρητικό πανηγύρι.
Ένα γλέντι γεμάτο ψυχή, που θα μας ενώσει όλους σε μια βραδιά αξέχαστη.
Χορεύει ο κρητικός χορευτικός σύλλογος «Τ’ αόρι» του Στέλιου Πατελάρου και της Κατερίνας Ανδρεαδάκη.
Ελάτε να γίνουμε όλοι μαζί, ένας κύκλος, μία παρέα!
Την κρητική βραδιά διοργανώνει ο Πολιτιστικός Σύλλογος Απανταχού Χωνιανών Μυλοποτάμου “το Χώνος”.
Η εκδήλωση γίνεται στα πλαίσια των Αγιοκυριακάτικων Πολιτιστικών – Αθλητικών και Θρησκευτικών Εκδηλώσεων.
Χώνος Festival 2025 – Η Κρήτη γλεντάει!
Είσοδος Ελεύθερη !!

Γιορτή Κρητικής Διατροφής 2025 στο Ρέθυμνο (5/7)
2025-07-05 19:00 - 23:30 | Δημοτικός Κήπος Ρεθύμνου, Rethymnon Municipal Garden, ΡΕΘΥΜΝΟ, Ρεθύμνης, 74132, Greece
Ο Δήμος Ρεθύμνου, η Περιφερειακή Ενότητα Pεθύμνης και το Επιμελητήριο Ρεθύμνης κάθε χρόνο πραγματοποιεί ένα από τα παλαιότερα πολιτιστικά του δρώμενα, το «Φεστιβάλ Κρητικής Διατροφής». Το Φεστιβάλ είναι σαφώς προσανατολισμένο στην προώθηση των βραβευμένων κρητικών προϊόντων, και κυρίως του τοπικού κρασιού.
Η Κρητική Διατροφή χαρακτηρίζεται ως η πλέον υγιεινή, εφόσον βασίζεται στα φρέσκα φρούτα, τα λαχανικά και τα όσπρια, καθώς και τα φρέσκα ψάρια και τα γαλακτοκομικά προϊόντα. Το Φεστιβάλ, το οποίο διοργανώνεται κάθε Ιούλιο, προσφέρει μια εβδομάδα γεμάτη γεύσεις, χρώματα και μουσική και παρουσιάζει υψηλής ποιότητας κρητικά προϊόντα.
Κατά τη διάρκεια των εκδηλώσεων προσφέρονται:

Έκθεση Κρητικών Προϊόντων
Σεμινάρια τροφίμων και οίνου όπου οι επισκέπτες μπορούν να ενημερωθούν από ειδικούς για τις μεθόδους παραγωγής, τα χαρακτηριστικά τους, τα υψηλά πρότυπα ποιότητας και τα οφέλη για την υγεία τους
Ειδικά μενού που προσφέρονται από εστιατόρια και ξενοδοχεία με πρώτες ύλες ντόπια προϊόντα
Πληθώρα πολιτιστικών εκδηλώσεων με τη συμμετοχή γνωστών ντόπιων καλλιτεχνών καθώς και καλλιτεχνών από την υπόλοιπη Ελλάδα.

Το πρόγραμμα:
19:15 – 20:30: “Από το ατομικό στο ομαδικό” Εικαστικό εργαστήρι με την Φλώρα Ασουμανάκη και τη Μαρία Τσουκνάκη. Δημιουργία ομαδικού έργου Land Art με συλλογή και σύνθεση φυσικών υλικών στον Κήπο. Για παιδιά Δημοτικού.
20:45 -21:15: Λαογραφικός Όμιλος “ΚΡΗΤΕΣ” με το συγκρότημα του Γιώργου Αγγελογιαννάκη (Γιώργος Αγγελογιαννάκης: Λύρα, Βασίλης Κρυοβρυσανάκης: Λαούτο, Στέλιος Αγγελογιαννάκης: Λαούτο, Λευτέρης Αλεπίδης: Πνευστά – Κρουστά)

21:30: Ταξίδι με ηλεκτρικούς ήχους με τον Σάκη Σακελαρίδη και τους συνεργάτες του.
Ο Σάκης Σακελλαρίδης παρουσιάζει ένα μοναδικό μουσικό ταξίδι ,συνδυάζοντας τραγούδια από τη δισκογραφία του μαζί με αγαπημένα ελληνικά τραγούδια σε νέες διασκευασμένες εκδοχές. Με μια φρέσκια προσέγγιση , βασισμένη στον ηλεκτρικό ήχο, η παράσταση εναλλάσσεται μεταξύ αριστοφανικής διάθεσης, άλλοτε σατιρίζοντας τα κακώς κείμενα της σύγχρονης εποχής και άλλοτε με διάθεση εσωτερικού στοχασμού.
Το νέο αυτό μουσικό σχήμα απαρτίζεται από τους εξής καλλιτέχνες: Σάκης Σακελλαρίδης: Έγχορδα, φωνή. Κωνσταντίνος Καλέρης: Ηλεκτρική κιθάρα , φωνή. Γιώργος Μυλωνάκης: Τύμπανα Δημήτρης Νίκογλου: Μπάσο Μιχάλης Βόλακας: Κιθάρα
Εισιτήρια

1 & 3 Ιουλίου : Είσοδος Δωρεάν
5€ για τους επισκέπτες από 12 ετών και πάνω.
Δωρεάν είσοδος για παιδιά έως 12 ετών.
Δωρεάν είσοδος για τα άτομα ΑμεΑ και έναν συνοδό, με την επίδειξη ειδικής κάρτας

«Αγιοκυριακάτικες εκδηλώσεις 2025» στο Χώνος Μυλοποτάμου
2025-07-05 21:30 - 23:30 | Χώνος, Leoforos Emmanouil Kefalogianni, Rethymno, Ρεθύμνου, 741 50, Greece
Αγιοκυριακάτικες εκδηλώσεις 2025 στο Χώνος Μυλοποτάμου – Σάββατο 5 Ιουλίου.
Το Κρητικό γλέντι συνεχίζεται με αμείωτο ρυθμό και τη δεύτερη βραδιά των εκδηλώσεων στο Χώνος! Το Σάββατο 5 Ιουλίου, τη σκυτάλη παίρνει ο Νίκος Καρκάνης, για μια βραδιά γεμάτη λύρα, τραγούδι και χορό!
Ο Νίκος Καρκάνης, με την ιδιαίτερη μουσική του ταυτότητα και το μερακλίδικο παίξιμό του, ξέρει να ξεσηκώνει τον κόσμο και να δημιουργεί μοναδική ατμόσφαιρα. Η πλατεία θα γεμίσει με χαμόγελα, πατήματα και ριζίτικες μνήμες, σ’ ένα γλέντι που τιμά την Κρητική παράδοση όπως της αξίζει.
Χορεύει ο λαογραφικός Όμιλος Λάζαρου και Μανόλη Χνάρη.
Ελάτε να γίνουμε όλοι μαζί, ένας κύκλος, μία παρέα!
Την κρητική βραδιά διοργανώνει ο Πολιτιστικός Σύλλογος Απανταχού Χωνιανών Μυλοποτάμου “το Χώνος”.
Η εκδήλωση γίνεται στα πλαίσια των Αγιοκυριακάτικων Πολιτιστικών – Αθλητικών και Θρησκευτικών Εκδηλώσεων.
Χώνος Festival 2025 – Μια Κρήτη, δύο βραδιές, αμέτρητες στιγμές!
Είσοδος Ελεύθερη

Γιορτή Κρητικής Διατροφής 2025 στο Ρέθυμνο (6/7)
2025-07-06 19:00 - 23:30 | Δημοτικός Κήπος Ρεθύμνου, Rethymnon Municipal Garden, ΡΕΘΥΜΝΟ, Ρεθύμνης, 74132, Greece
Ο Δήμος Ρεθύμνου, η Περιφερειακή Ενότητα Pεθύμνης και το Επιμελητήριο Ρεθύμνης κάθε χρόνο πραγματοποιεί ένα από τα παλαιότερα πολιτιστικά του δρώμενα, το «Φεστιβάλ Κρητικής Διατροφής». Το Φεστιβάλ είναι σαφώς προσανατολισμένο στην προώθηση των βραβευμένων κρητικών προϊόντων, και κυρίως του τοπικού κρασιού.
Η Κρητική Διατροφή χαρακτηρίζεται ως η πλέον υγιεινή, εφόσον βασίζεται στα φρέσκα φρούτα, τα λαχανικά και τα όσπρια, καθώς και τα φρέσκα ψάρια και τα γαλακτοκομικά προϊόντα. Το Φεστιβάλ, το οποίο διοργανώνεται κάθε Ιούλιο, προσφέρει μια εβδομάδα γεμάτη γεύσεις, χρώματα και μουσική και παρουσιάζει υψηλής ποιότητας κρητικά προϊόντα.
Κατά τη διάρκεια των εκδηλώσεων προσφέρονται:

Έκθεση Κρητικών Προϊόντων
Σεμινάρια τροφίμων και οίνου όπου οι επισκέπτες μπορούν να ενημερωθούν από ειδικούς για τις μεθόδους παραγωγής, τα χαρακτηριστικά τους, τα υψηλά πρότυπα ποιότητας και τα οφέλη για την υγεία τους
Ειδικά μενού που προσφέρονται από εστιατόρια και ξενοδοχεία με πρώτες ύλες ντόπια προϊόντα
Πληθώρα πολιτιστικών εκδηλώσεων με τη συμμετοχή γνωστών ντόπιων καλλιτεχνών καθώς και καλλιτεχνών από την υπόλοιπη Ελλάδα.

Το πρόγραμμα:
19:15 – 20:30: “Οι Κουκλολάχανοι” Παιδαγωγική Ομάδα Μαραμπού με την Βεατρίκη Τζιρτζιλάκη. Κατασκευή κούκλας από λαχανικά της Κρητικής γης. Εξερευνώντας ελεύθερα διάφορα υλικά από την κρητική διατροφή τα παιδιά θα βιώσουν μια έντονη αισθητηριακή εμπορία. Με διάφορα λαχανικά θα φτιάξουν κούκλες και φιγούρες και θα ζωντανέψουν μικρές λαχανο-ιστορίες. Με σφουγγάρια, ρολά και φρούτα-λαχανικά θα τυπώσουν μοναδικά έργα τέχνης της φύσης. Messy play για παιδιά 3-10 ετών
20:45 -21:15: Σχολή Χορού “ΚΑΜΑΡΙΤΗΣ” με το συγκρότημα του Κεραμιανάκη Δημήτρη και Στέλιου Στελιουδάκη (Κεραμιανάκης Δημήτρης: Λύρα – Τραγούδι, Στελιουδάκης Στέλιος: Λαούτο, Καραϊσκος Στέργιος: Κιθάρα)
21:30: Συναυλία με την Εύα Πολιτάκη και τους συνεργάτες της.
Η Εύα Πολιτάκη επιστρέφει στο Ρέθυμνο με ένα live, φτιαγμένο ειδικά για τη στιγμή. Ένα πρόγραμμα βασισμένο σε γνωστές διασκευές, αλλά δοσμένο με καθαρές γραμμές, σύγχρονο ήχο και αισθητική που αντικατοπτρίζει τον προσωπικό της χαρακτήρα.
Η δύναμη αυτού του live βρίσκεται στην πρόθεση να δημιουργηθεί άμεση και ζωντανή επικοινωνία με το κοινό — μια σχέση που θα χτιστεί επί τόπου, μέσα στη στιγμή.
Μαζί της στη σκηνή:
Μάνος Ναζλής (τύμπανα)
Πάνος Καλκανάς (κιθάρα)
Βασίλης Γκορίτσας (πλήκτρα)
Χρήστος Δρούζας (μπάσο)

Εισιτήρια

1 & 3 Ιουλίου : Είσοδος Δωρεάν
5€ για τους επισκέπτες από 12 ετών και πάνω.
Δωρεάν είσοδος για παιδιά έως 12 ετών.
Δωρεάν είσοδος για τα άτομα ΑμεΑ και έναν συνοδό, με την επίδειξη ειδικής κάρτας

Γιορτή Κρητικής Διατροφής 2025 στο Ρέθυμνο (7/7)
2025-07-07 19:00 - 23:30 | Δημοτικός Κήπος Ρεθύμνου, Rethymnon Municipal Garden, ΡΕΘΥΜΝΟ, Ρεθύμνης, 74132, Greece
Ο Δήμος Ρεθύμνου, η Περιφερειακή Ενότητα Pεθύμνης και το Επιμελητήριο Ρεθύμνης κάθε χρόνο πραγματοποιεί ένα από τα παλαιότερα πολιτιστικά του δρώμενα, το «Φεστιβάλ Κρητικής Διατροφής». Το Φεστιβάλ είναι σαφώς προσανατολισμένο στην προώθηση των βραβευμένων κρητικών προϊόντων, και κυρίως του τοπικού κρασιού.
Η Κρητική Διατροφή χαρακτηρίζεται ως η πλέον υγιεινή, εφόσον βασίζεται στα φρέσκα φρούτα, τα λαχανικά και τα όσπρια, καθώς και τα φρέσκα ψάρια και τα γαλακτοκομικά προϊόντα. Το Φεστιβάλ, το οποίο διοργανώνεται κάθε Ιούλιο, προσφέρει μια εβδομάδα γεμάτη γεύσεις, χρώματα και μουσική και παρουσιάζει υψηλής ποιότητας κρητικά προϊόντα.
Κατά τη διάρκεια των εκδηλώσεων προσφέρονται:

Έκθεση Κρητικών Προϊόντων
Σεμινάρια τροφίμων και οίνου όπου οι επισκέπτες μπορούν να ενημερωθούν από ειδικούς για τις μεθόδους παραγωγής, τα χαρακτηριστικά τους, τα υψηλά πρότυπα ποιότητας και τα οφέλη για την υγεία τους
Ειδικά μενού που προσφέρονται από εστιατόρια και ξενοδοχεία με πρώτες ύλες ντόπια προϊόντα
Πληθώρα πολιτιστικών εκδηλώσεων με τη συμμετοχή γνωστών ντόπιων καλλιτεχνών καθώς και καλλιτεχνών από την υπόλοιπη Ελλάδα.

Το πρόγραμμα:
19:15 – 23:00 Έκθεση τοπικών προϊόντων.
19:15 – 20:30 Παιδική Ζώνη
«Η Κουζίνα Παίζει!»
Κατασκευή μουσικών οργάνων με υλικά από την κρητική κουζίνα.
Τα παιδιά θα δημιουργούν αυτοσχέδιες μαράκες και κουδουνάκια με φυσικά υλικά της κουζίνας όπως ρύζι, φακές, ρεβίθια και φάβα. Θα γεμίζουν μπουκάλια, ποτήρια , κουτιά και άλλα ανακυκλώσιμα, και θα παίζουν μουσικά μοτίβα με ρυθμό και φαντασία. Θα έχουν την ευκαιρία να τα στολίσουν και να τα επεξεργαστούν εικαστικά και φυσικά
«Μυρίζω και Θυμάμαι!»
Αισθητηριακή εξερεύνηση βοτάνων
Τα παιδιά θα μυρίζουν, θα αναγνωρίζουν και θα παίζουν με μυρωδικά της Κρήτης όπως θυμάρι, φασκόμηλο, βασιλικό και δίκταμο. Θα φτιάξουν τα δικά τους αρωματικά σακουλάκια με γάζες, υφάσματα και σπάγκο και θα τα πάρουν σπίτι τους ως αναμνηστικά
Για παιδιά από 4 ως 12 ετών
«Η κουτάλα που έλεγε ιστορίες»
Θεατροπαιδαγωγικό πρόγραμμα: Διαδραστικό εργαστήριο με θεατρικό παιχνίδι και αφήγηση, όπου τα παιδιά ταξιδεύουν σε γεύσεις, μυρωδιές και παραδόσεις της κρητικής διατροφής.
Στο πρόγραμμα γονείς και παιδιά γινόμαστε μια δυνατή ομάδα που θα εξερευνήσει τις δυναμικές της, πως αλλιώς; Παίζοντας!
19:15 – 20:30 Κεντρική Σκηνή
«Από την Γη μας.. στο Τραπέζι σας».
Ο Δήμος Αγίου Βασιλείου συμμετέχει στην Έκθεση Κρητικής Διατροφής με αυθεντικά προϊόντα, παραδοσιακές γεύσεις, ρακή και κρασί από τη γη του νότιου Ρεθύμνου. Η παρουσία μας εκπροσωπεί όχι μόνο τη γαστρονομική μας ταυτότητα, αλλά και τη βαθιά πολιτιστική μας κληρονομιά, με ήχους και αρώματα από τα χωριά της ενδοχώρας ως τις χρυσαφένιες ακτές του Λιβυκού πελάγους.
Μέσα από κάθε μπουκιά, κάθε ποτήρι και κάθε νότα, φέρνουμε τον αυθεντικό χαρακτήρα του τόπου μας, με σεβασμό στην παράδοση και αγάπη για τη φύση και τον άνθρωπο.
Σας περιμένουμε να γευτείτε τον Άγιο Βασίλειο… με όλες σας τις αισθήσεις!
Τομέας Πολιτισμού Δήμου Αγίου Βασιλείου
Θα συμμετέχουν στο μαγείρεμα:
Μαρία Πορίχη-Καραβίτη (Χοχλιούς με χόνδρο)
Ελένη Ταταράκη (Κουνέλι σαβόρι)
Ηλιάκη Μαρία (Τυροπιτάκια ανεβατά)
20:45 – 21:15 “ΛΥΚΕΙΟ ΕΛΛΗΝΙΔΩΝ” με το συγκρότημα του Μανώλη Κονταρού.
21:30 – 23:00 Συναυλία με το μουσικό συγκρότημα του Μανώλη Κονταρού. Το μουσικό σχήμα απαρτίζεται από τους εξής καλλιτέχνες:
Μανώλη Κονταρός: Λαούτο
Γεωρβασάκης Μιχάλης: Λύρα
Παπαδάκης Στέλιος: Λαούτο
Σφακιανάκης Κώστας: Κιθάρα
Κοντέκας Κυριάκος: Ασκομπαντούρα
Εισιτήρια

1 & 3 Ιουλίου : Είσοδος Δωρεάν
5€ για τους επισκέπτες από 12 ετών και πάνω.
Δωρεάν είσοδος για παιδιά έως 12 ετών.
Δωρεάν είσοδος για τα άτομα ΑμεΑ και έναν συνοδό, με την επίδειξη ειδικής κάρτας

Εκδήλωση «Διατροφή και Γυναίκα – Μια φιλική σχέση με το περιβάλλον» από τη Διεύθυνση Κοινωνικών Υπηρεσιών Δήμου Ρεθύμνης & τη ΧΕΝ
2025-07-09 18:30 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Η Διεύθυνση Κοινωνικών Υπηρεσιών του Δήμου Ρεθύμνης, η Αντιδήμαρχος Κοινωνικής Πολιτικής, Δρ Άννα Ελευθεριάδου-Γκίκα, και το Τμήμα Τρίτης Ηλικίας (Κ.Α.Π.Η. & Κ.Η.Φ.Η.), σε συνεργασία με τη ΧΕΝ Ρεθύμνης, σας προσκαλούν στην εκδήλωση «Διατροφή και Γυναίκα – Μια φιλική σχέση με το περιβάλλον» που θα πραγματοποιηθεί την Τετάρτη 9 Ιουλίου 2025, ώρα 18:30, στο Σπίτι του Πολιτισμού, Ρέθυμνο.
Ελάτε να γνωρίσουμε μαζί τη σημασία της βιώσιμης διατροφής, να ακούσουμε διακεκριμένους ομιλητές και να γευτούμε παραδοσιακά τοπικά εδέσματα.
Μια βραδιά αφιερωμένη στην υγεία, την παράδοση και τον σεβασμό στο περιβάλλον.
Η παρουσία σας θα μας τιμήσει ιδιαίτερα!

Εκδήλωση γνωριμίας με τα Αντικύθηρα από το Τμήμα Δυτικής Κρήτης της Ελληνικής Σπηλαιολογικής Εταιρείας
2025-07-09 20:00 - 21:30 | Τοπικό Τμήμα Δυτικής Κρήτης Ελληνικής Σπηλαιολογικής Εταιρείας, Neofitou Patelarou, Rethymno, Ρέθυμνο, 741 31, Greece
Εκδήλωση γνωριμίας με τα Αντικύθηρα (Τσιριγότο) διοργανώνει την Τετάρτη 9 Ιουλίου το Τμήμα Δυτικής Κρήτης της Ελληνικής Σπηλαιολογικής Εταιρείας, ενταγμένη στη σειρά προβολών γνωριμίας με τόπους στους οποίους έχει πραγματοποιήσει αποστολές.
Έτσι, μέχρι σήμερα έχουν γίνει παρουσιάσεις των αποστολών Καλύμνου το 2005, Κάσου το 2006, Αστερουσίων, Σάμου και Λαβυρίνθου (με αλλεπάλληλες αποστολές στα τρία τελευταία μέρη), ενώ στο μέλλον θα γίνουν ανάλογες παρουσιάσεις για τη Γαύδο και την Καππαδοκία.

Η πρώτη αποστολή στα Αντικύθηρα έγινε το 2007 και ακολούθησε παρόμοια το 2019. Στην εκδήλωση θα παρουσιαστούν όχι μόνο στοιχεία από τις δύο αυτές αποστολές, οι οποίες άλλωστε είχαν πενιχρά αποτελέσματα ως προς τα σπήλαια, αλλά συνολικά για το νησί αυτό, που απέχει δύο ώρες με το πλοίο από την Κίσαμο. Αρχικά θα δοθούν στοιχεία για την γεωγραφία του, που το καθιστά κεντρικό για το πέρασμα από το Αιγαίο πέλαγος προς τη δυτική Μεσόγειο. Απ’ αυτή την άποψη είναι χαρακτηριστικό ότι είχε φιλοξενήσει μια περσική βάση μέχρι την κατάλυση της περσικής αυτοκρατορίας από τον Μέγα Αλέξανδρο, οπότε οι κάτοικοί του μεταστράφηκαν στην πειρατεία, προκειμένου να επιβιώσουν, σε συνεταιρισμό με τους απέναντι Φαλασαρναίους. Πολύ αργότερα στα ανοικτά του, σε διεθνή χωρικά ύδατα, είχε λειτουργήσει την περίοδο του Ψυχρού Πολέμου και μέχρι το 1990 ρωσικό αγκυροβόλιο.

Στη συνέχεια θα παρουσιαστούν στοιχεία για τη γεωλογία των Αντικυθήρων, για τη χλωρίδα και την πανίδα τους. Το θέμα του νερού και της εξασφάλισής του, παλιότερα και σήμερα, ήταν κομβικό, με μια πλειάδα αλληλοσυμπληρούμενων λύσεων, συγκροτούμενων από φυσικές πηγές και υδατοδεξαμενές ομβρίων υδάτων. Η καλή παλιότερα διαχείρισή του έδινε τη δυνατότητα λειτουργίας ακόμη και σε νερόμυλους, οι οποίοι μαζί με τους ανεμόμυλους έλυναν το θέμα της αλευροποίησης των σιτηρών. Τα εδάφη του νησιού δεν ήταν εύφορα, οπότε η πλειονότητα των παραγόμενων σιτηρών αφορούσε το κριθάρι. Οπωσδήποτε οι κάτοικοι κατόρθωναν να ζουν αξιοπρεπώς, με την κτηνοτροφία να συμπληρώνει τη γεωργία, καθιστώντας περισσότερο εύφορα τα εδάφη με το κόπρισμα των αιγοπροβάτων, ενώ τα υπολείμματα των γεωργικών προϊόντων έτρεφαν τα ζώα. Η οικονομία του τόπου στηριζόταν επίσης στα εμβάσματα των μεταναστών, οι οποίοι κάθε Αύγουστο το ζωντανεύουν μέχρι σήμερα και με τη φυσική τους παρουσία.
Η ιστορική διαδρομή του νησιού ακολούθησε εκείνες των Επτανήσων και στα νεότερα χρόνια της Κρήτης. Έτσι γνώρισε την ενετική και την αγγλική κατοχή και αργότερα τη γερμανική, οπότε οι κάτοικοι εξορίστηκαν στην Κρήτη και το νησί έμεινε ακατοίκητο. Σε διάφορες μάλιστα εποχές χρησίμευσε ως τόπος εξορίας, επί Ρωμαιοκρατίας αλλά και πιο πρόσφατα, στον Μεσοπόλεμο και κατά τα χρόνια που ακολούθησαν τον Εμφύλιο Πόλεμο. Την ιστορική αυτή διαδρομή τονίζουν τα ερείπια της κατοίκησης στην περιοχή της αρχαίας πόλης Αιγιλείας, στην οποία οι σπηλαιολόγοι είχαν την τύχη να ξεναγηθούν αυτοπροσώπως από τον ανασκαφέα της Άρη Τσαραβόπουλο. Επικεφαλής μιας διεθνούς αρχαιολογικής αποστολής εθελοντών, ανέδειξε περισσότερο από κάθε άλλον το νησί. Το έκανε επίσης γνωστό η διαρκής παρουσία της Ελληνικής Ορνιθολογικής Εταιρείας, η οποία μελετά επιτόπου την εαρινή και φθινοπωρινή μετανάστευση των πουλιών. Για τον σκοπό αυτό έχει δημιουργήσει ενημερωτικό κέντρο και έχει καταστήσει ξανά κατοικήσιμα μερικά σπίτια σ’ έναν εγκαταλελειμμένο οικισμό, για τις ανάγκες διαμονής των εθελοντών της.

Οπωσδήποτε το πιο γνωστό στοιχείο του νησιού είναι ο λεγόμενος «αστρολάβος» των Αντικυθήρων, για τον οποίο κι είχε διοργανωθεί παλιότερα ειδική έκθεση στο Εθνικό Αρχαιολογικό Μουσείο. Πρόκειται για ένα αρχαίο τέχνεργο, που υπείχε θέση σημερινού ηλεκτρονικού υπολογιστή για αστρονομικές παρατηρήσεις. Συγκροτούνταν από σειρά γραναζιών, που είχαν πολλές ομοιότητες με πολύπλοκο ωρολογιακό μηχανισμό. Το όργανο αυτό βρέθηκε σε ναυάγιο ρωμαϊκών χρόνων κοντά στην ακτή των Αντικυθήρων μαζί μ’ ένα από τα καλύτερα χάλκινα γλυπτά της αρχαιότητας, τον λεγόμενο «έφηβο των Αντικυθήρων» και τον λιγότερο γνωστό «φιλόσοφο» και άλλα συλημένα και μεταφερόμενα στη Ρώμη αντικείμενα. Η ανέλκυση έγινε το 1900-1901 από Συμιακούς σφουγγαράδες, ενώ το ναυάγιο επισκέφθηκε ο ναύαρχος Κουστώ το 1975. Εδώ και κάμποσα χρόνια μια διεθνής αρχαιολογική αποστολή ερευνά τον βυθό σε βάθος 55 μέτρων, χωρίς όμως σπουδαία ευρήματα.

Στην εκδήλωση της προσεχούς Τετάρτης θα παρουσιαστούν επίσης οι οικισμοί του νησιού, με την πρωτεύουσα Ποταμό και τις δεκάδες μικροοικισμούς, οι περισσότεροι από τους οποίους έχουν εγκαταλειφθεί και σήμερα ερειπώνονται ο ένας μετά τον άλλον. Από τα ονόματά τους φαίνεται η εποίκισή τους από Κρητικούς, ιδιαίτερα Χανιώτες: Αληγιζιανά, Χαρχαλιανά, Γαλανιανά, Παπαδιανά κ.λπ. Οι πραγματικοί σημερινοί μόνιμοι κάτοικοι του νησιού δεν ξεπερνούν τις δύο δεκάδες στην απογραφή του 2021 39), γεγονός που σηματοδοτεί μια πληθυσμιακή κατάρρευση, η οποία με την ανεξέλεγκτη πια βοσκή των αιγοπροβάτων τείνει να μετεξελιχθεί και σε οικολογική. Ως μοναδική ελπίδα αντιστροφής της κατάστασης διαφαίνεται ο τουρισμός, με τη μορφή οπωσδήποτε του οικοτουρισμού, αφού τα Αντικύθηρα -ευτυχώς γι’ αυτά- δεν έχουν τα ζητούμενα του μαζικού τουρισμού: ξενοδοχεία, αμμουδιές κ.λπ.

Άλλωστε ούτε οι υποδομές τους (νερό, ηλεκτρισμός, οδικό δίκτυο κ.λπ.) θα άντεχαν κάτι τέτοιο. Προσφέρουν όμως στον οικοτουρίστα για διαμονή μικρά καταλύματα και τον κοντινό ξενώνα και για περιήγηση μια σειρά αξιοθέατων: πέραν του μεγαλύτερου, των ερειπίων της αρχαίας πόλης, με τα εκτεταμένη τείχη της, προσφέρουν μια σειρά λιθόκτιστων οικισμών και μεμονωμένων κτισμάτων, έναν εντυπωσιακό φάρο στα νότια του νησιού, καθαρή θάλασσα και ατμόσφαιρα (για την οποία και επιλέγηκαν απ’ όλη της Ελλάδα για την επιστημονική παρακολούθησή της από το Αστεροσκοπείο της Αθήνας), σημαντικούς τόπους λατρείας (Άγιος Μύρωνας) κ.ά. Σε κάθε περίπτωση στο νησάκι αυτό των 11 χιλιομέτρων μήκους και των 4 πλάτους, ο επισκέπτης θα μπορέσει να γνωρίσει από κοντά και να εκτιμήσει τον πολιτισμό του λίθου, του μοναδικού παλιότερα δομικού υλικού.

Η εκδήλωση είναι αφιερωμένη στον αείμνηστο Γιώργο Βούρβαχη, οποίος είχε πάρει μέρος στην αποστολή του 2007. Οι ενδιαφερόμενοι μπορούν να έρθουν την Τετάρτη στις 8.00 το βράδυ στον χώρο της Μόνιμης Έκθεσης της Σπηλαιολογικής Εταιρείας στην οδό Πατελάρου 14 στην Παλιά Πόλη. Όπως και σε όλες τις εκδηλώσεις του είδους η είσοδος είναι ελεύθερη.
Την παρουσίαση θα κάνει το μέλος και παλιότερα αντιπρόεδρος του Τμήματος της Σπηλαιολογικής Χάρης Στρατιδάκης. Περισσότερες πληροφορίες δίδονται στο τηλέφωνο από τον πρόεδρο Γιώργο Καλούδη (6970550535).
Τμήμα Δυτικής Κρήτης
Ελληνικής Σπηλαιολογικής Εταιρείας
